
Abstract: This paper proposes a journey between Bucharest viewed as Little Paris 
and the original Paris, to determine the tway în which the two capitals communicated 
zvith each other, whether it was based on dynamic interactions, beyond a simplistic 
Parisian dialogue, | will interpret Little Paris as an identity construction, clearly 
mirrored în the universe created on fashionable boulevarăs like Calea Victoriei, 
integrated into the national and international contexts. Furthermore, | will analyse 
the women's fashion în intermwar Bucharest as a reflection of economic, political and 
social realities within Romania în îts relationship with both modernity and iradition. 
I zvill also utilize nationally and locally spread publications originating from 
Bucharest, through articles, ads and images offering information about the Romanian 
capital's social life, as well as the conceptual, stylistic and commercial influence 
exercised by Paris. Itvill present the special case of the Miss Romania beauty pageants 
betaveen 1929 and the late 1930s for a clear manifestation of the 2vay în zvhich social 
selection and beauty theories zvere implemented through such events, yet at the same 
time offering a means of increasing Romania's international prestige for promoters 
of modernity in Bucharest, especialhy connected to the idea of the so-called “new 
woman.” Moreover, will provide relevant examples from the cultural and artistic 
zvorld, dividing the French context, îvith Sonia Delaunay and her connection îvith 
Tristan Tzara and especially with Lizica Codreanu with her own links to Constantin 
Brâncuși, and for the Romanian context 1 will use the relationships between 
Romanian fashion icons and noted couturiers, namely Princess Marthe Bibesco and 

Coco Chanel, Alice Cocea and Cristobal Balenciaga, and Elvire Popesco and Marcelle 
Dormoy. 


Keywords: interwwar, Bucharest, fashion, gender, beauty, style, Romania 


Bucureștiul modern, renăscut odată cu România mare, aspira la titlul de 
metropolă capitalistă după model apusean, iar femeile care tranzitează bule- 
vardele elegante precum Calea Victoriei devin ambasadoare neoficiale ale 
frumuseţii și modernităţii românești atât pentru conaționalii lor, cât și pentru 
vizitatorii străini, mai ales din Vest. Prin legătura tradițională cu Franţa, și mai 
ales cu Parisul, bucureștencele apelează la surorile lor aparent mai avansate în 
modă, stil și modernitate, pentru modele și sfaturi. În același timp, au existat 
cazuri celebre de românce, de familie nobilă sau din sfera artistică, ale căror 
exemplu şi filosofie de viaţă și frumuseţe au influenţat vizibil Parisul elegant. 
Tocmai datorită acestui fenomen, lucrarea mea va lua în considerare multidi- 
mensionalitatea interacțiunilor dintre București și Paris, ca o încercare preli- 
minară de a identifica participanţii la dialog, dar și ideile, produsele și modelele 
folosite. Scopul acestei analize are deci un dublu sens. În primul rând, voi analiza 
cât de apusene erau într-adevăr bucureștencele și cât a influențat moda pari- 
ziană promenada de pe Calea Victoriei și paginile mondene, de modă sau recla- 
mele din publicaţiile relevante. În al doilea rând, voi cerceta impactul românesc 
în moda din Paris și felul în care ideile și recomandările personalităților din 
România cu o prezență semnificativă în Paris s-au întors în București. Mă voi 
referi la moda și frumuseţea feminină în contextul interbelic, parizian și bucu- 
reştean, subliniind conexiunile directe şi indirecte dintre cele două capitale în 
lumea modei și frumuseţii, din viaţa mondenă, dar și în contextul literaturii şi 
artei vizuale. Voi folosi metodologia studiilor culturale (în special aplicate pe 
modă, frumusețe, gen și modernitate), semiatica pentru interpretarea imagini- 
lor, pe baza contextului istoric, pentru a ilustra o imagine complexă a societății 
bucureştene interbelice prin prisma atitudinii faţă de modă și frumuseţe, în 
permanentul său dialog cu Mecca eleganţei și a rafinamentului, Parisul. Acest 
dialog a fost în consecință purtat printr-un proces de cult al celebrității care a 
legat Bucureştiul de Paris, Hollywood sau chiar Berlin, cu multiple intersecții, 
răspunsuri, traduceri și strămutări. 

Modernitatea a devenit punctul de origine al tuturor ideilor legate de modă 


până în ziua de astăzi. Schimbările de la sfârșitul secolului al XIX-lea și începutul 

celui de-al XX-lea, mai ales în contextul liberalizării culturale, al mecanizării 
industriale și al apariției unor metode avansate de transport pe distanţe lungi, 
au asigurat scăderea costurilor materialelor și distribuției acestora. Studiul 
modei se extinde dincolo de istoria costumului, la identificarea purtătorului, 
originea produselor de îmbrăcăminte şi metoda de obţinere a acestora, felul în 
care este purtată haina respectivă, contextul cultural, însemnătatea fiecărui 
detaliu izolat, dar și întreaga ţinută, și în final sensul pe care toate aceste 
elemente îl au pentru toți indivizii și entităţile implicate în proces. Moda 
feminină a perioadei interbelice reprezintă începutul a ceea ce istoricul de artă 
și modă Anne Hollander a denumit „lipsa de modestie la modă”!, fenomen 
determinat de importanța crescândă a ideilor legate de emancipare şi utilitate, 
în contrast cu vechile practici de ascundere a corpului feminin din considerente 
morale și religioase. Idealul de frumuseţe feminină din România interbelică a 
reprezentat un fenomen complex ce reunește uneori consonant, alteori diso- 
nant aspectele sociale, politice și istorice ale vremii 

Avangarda devine o continuare logică a revoluțiilor ştiinţifice, industriale și 
culturale începând din a doua jumătate a secolului al XIX-lea și se desăvârșește 
în primele decenii ale secolului al XX-lea. Spre deosebire de mecanizarea 
realităţii imaginate și oferite spre cumpărare în societățile bazate pe aspectele 
consumeriste ale modernismului, avangarda a introdus o variabilă revoluţio- 
nară, violent contestatară în ecuaţia expresiei artistice și literare. Poetul, criticul 
și istoricul literar al avangardei lon Pop subliniază această nevoie de dinamizare 
și reînnoire lingvistică și estetică generalizată a perioadei interbelice, adusă la 
suprafaţă și acutizată pentru a atinge deplinătatea spirituală a creativităţii prin 
operele avangardiste într-un mod neîntâlnit până atunci: 


Avangarda radicalizează şi absolutizează de fapt o obsesie mai 
generală în literatura și arta momentului, care era cea a dinamis- 
mului, a opoziţiei față de tot ce ar putea ilustra staticul, inerția 
spiritului. Accentul particular i-l conferă tocmai acest maximalism, 
împingerea la extrem a principiului dinamic până la explozia 
formelor și structurilor cunoscute ale comunicării, exacerbarea unei 
vitalităţi ce nu mai suportă niciun fel de îngrădire, instaurarea unei 
lumi a mereu posibilului, a disponibilit: metamorfozei continue?. 


1 Anne Hollander, Seeing through Clothes, Berkeley, University of California Press, 1993, 
p. 339. 
2 on Pop, Avangarda în literatura română, Chişinău, Cartier, 2017, p. 9. 

Moda, după cum este ea înțeleasă în modernitate, se bazează pe o perma- 
nentă diseminare în masă a celor mai noi idei și produse, creând un nesfârşit 
lanţ de retușuri și nevoia de a fi întotdeauna la zi cu ultimele schimbări pentru a 
reduce orice potenţial risc de a părea demodat. Fluiditatea personală și colectivă 
a modei o împiedică să facă parte din orice alt sistem mai larg, printr-o așa-zisă 
distrugere creativă?, ceea ce implică atât imaginaţie, cât și cunoștințele necesare 
inovației. Prin aceasta moda preia metodele lingvistice de formare, codare și 
decodare a cuvintelor vizuale, cu propria sa gramatică și semantică, dar, ca orice 
altă limbă, cu accente, dialecte şi jargoane contextualizate istoric, geografic și 
cultural. Fenomenul modern al modei, în contextul său urban modern și 
postmodern, este intrinsec legat de ideea de consumerism. Cu toate acestea, a 
cerceta numai acest aspect reprezintă o simplificare exagerată a unui fenomen 
cu adevărat complex. De asemenea, natura și funcționarea relaţiei femeilor cu 
spațiul urban devine un aspect pe cât de relevant pe atât de complicat în 
identificarea dinamicii de gen în societate, 

Legislaţia economică protecţionistă intenționa să reducă semnificativ 
cheltuielile considerate neesenţiale și dependența României de importuri, în 
industria textilă, mai ales din Franţa, prin creșterea și adăugarea de noi taxe de 
lux și vamă, schimbări care au afectat puternic afacerile bazate pe modă și 
frumuseţe din întreaga țară. Acestea făceau parte din proiectul mai mare de 
românizare care s-a radicalizat progresiv în anii premergători celui de-al Doilea 
Război Mondial. Aceste măsuri se bazau pe date statistice și pe interpretarea lor. 
Industria textilă a reprezentat una dintre cele mai importante aspecte ale 
procesului de românizare, având in vedere potenţialul enorm al exportului de 
materie primă. Ca extensie a industriei textile, croitoria a devenit o prioritate 
mai ales în anii '30, ceea ce a culminat cu jubileul de 25 de ani al Academiei de 
Croitorie și Mode din București din 1933, atunci sub conducerea lui D. 
Theodorescu, cu mare pompă și invitați de seamăs, în ciuda climatului economic 
ce a urmat Marii Depresii. De-a lungul funcţionării sale, Academia a beneficiat 
de întregul sprijin financiar și instituţional al autorităților locale şi naţionale. Una 
dintre prerogativele Academiei era să ofere cursuri, manuale și ghiduri 
specializate, cu scopul de a crea profesioniști. Dintre acestea, Theodorescu a 


3 Ingrid Loschek, When Clothes Become Fashion. Design and Innovation Systems, Oxford 
și New York, Berg, 2009, p. 1. 

* Elizabeth Wilson, The Contradictions of Culture. Cities, Culture, Women, Londra, 
Thousand Oaks, New Delhi, Sage, 2001, p. 55. 

S Constantin Oros, Pagini din istoria costumului, Cluj-Napoca, Dacia, 1998, pp. 252-253. 

publicat o serie de douăsprezece manuale care să acopere întreaga programă 
predată de şcolile și cursurile acreditate, pe care le-a sintetizat într-un format de 
buzunar, intitulat „Călăuza croitorului”. Pentru a obține diploma, cursantul 
trebuia să dovedească asimilarea tuturor cunoștințelor tehnice legate de 
croitorie și comerţ, dar și a tuturor regulilor de potrivire a culorilor și pieselor de 
îmbrăcăminte, a formelor, tăieturilor și materialelor potrivite pentru fiecare 
siluetă. Absolvenţii erau încurajați să respecte toate criteriile înalte de compor- 
tament, prezentare şi servicii oferite și să își folosească autoritatea obținută 
pentru a corecta eventuale aşteptări nechibzuite ale clienţilor“. 

Pe lângă dialogul politic şi comercial al României cu Apusul, acest aspect s-a 
mai putut constata într-un fenomen de migraţie lingvistică. Cuvinte la modă sau 
luate la întâmplare din engleză sau franceză se puteau găsi frecvent în numele 
magazinelor și companiilor din București. În plus, mai ales în contextul prezen- 
tării evenimentelor mondene, deși descrierile de modă erau întocmite în 
română, regulile eleganței cereau ca materialele, ţinutele sau termenii speciali- 
zaţi să fie inserate ad litterarn cu litere cursive, evitând orice variantă autohtonă 
a termenilor menţionaţi, chiar dacă erau etimologic latini. După felul în care se 
prezintă aceste articole de modă se poate deduce că pentru autori şi editori era 
de la sine înţeles că toată lumea cel puţin înțelege franceza și engleza. Realitatea 
însă era cu totul alta, ceea ce a creat cu timpul adevărate bariere lingvistice de-a 
lungul arterelor comerciale bucureștene, mai ales pe Calea Victoriei şi Lipscani. 
Din cauză că problemele de limbă au devenit atât de acute, încât prezenţa unor 
glosare detaliate lângă textele de modă sau descrierile afacerilor bucureștene 
nu mai surprindea pe nimeni. „Realitatea Ilustrată” a publicat în 1934 un articol 
detaliind acest fenomen de confuzie în masă. Multe cafenele dinaintea 
României Mari aveau nume englezești: Five O'Clock, High Life, mai târziu cunos- 
cută drept Cafeneaua Elitei, sau Tea-Room, care şi-a păstrat popularitatea și 
clientela distinsă de-a lungul întregii perioade interbelice. Următorul pas a fost 
adopţia socială a vocabularului străin, la început la valoarea nominală, după care 
s-a modificat prin uzură. Bucureștencele elegante au început să folosească 
termenii de high life sau tea room, scris de cele mai multe ori tirum, după cum 


încheia sarcastic autorul articolului”. Procesul de românizare a afectat și acest 
aspect adiacent, dar esenţial modei și frumuseţii. De exemplu, termeni ca 


S Vezi D. Theodorescu. Călăuza Croitorului. „Carnetul General de Măsuri Proporţionate.” 
Stabilit Pentru Sistemele de Croeală Proprii, București, Institutul grafic „Tiparul 
Academic,” 1935, 

7 S.V. Firme neînţelese, în „Realitatea Ilustrată”, 19 decembrie 1934, p. 30. 

„șosetă” au început să fie utilizaţi în reclame și texte specializate, în locul itali- 
cizatului chauseitte. Pentru că moda este un limbaj eminamente vizual, cuvintele 
folosite în descrieri sau titluri devin, în final, irelevante în faţa textului vizual. Prin 
asta aria de examinare se extinde dincolo de limitele academice, în lumea artei 
și culturii populare. În plus, decodarea unei imagini, alături de tehnicile folosite 
în crearea și înfăţişarea acesteia, depinde în totalitate de localizarea și cultura 
specifică spaţiului analizat. La citirea unei imagini se înlocuiește ideea de con- 
versaţie între doi indivizi cu cea a unui dialog complex, dintre creator, obser- 
vator, dar şi subiectul şi oricine este implicat în diseminarea și prezentarea sa?. 

Ceea ce era important pentru bucureştenii interbelici era ca produsele sau 
specialiștii să aibă o conexiune directă cu Parisul; cu cât mai apropiată înrudirea, 
cu atât erau mai apreciate. Comercianţii de produse textile și de frumuseţe 
anunțau în presă de fiecare dată când aduceau o serie nouă de produse sau 
ultimele modele de croitorie, direct de la Paris. Deși exista un număr de case de 
modă de haute couture în București, obiceiul era ca magazinele de desfacere de 
produse textile să se prezinte drept Case, sau chiar Maison, după care se 
adăugau un nume fantezist sau, în alte cazuri, numele, prenumele sau porecla 
proprietarului. De asemenea, cu toate că Hollywoodul câștigase o imensă 
popularitate în spațiile occidentalizate ale României, și actorii americani (născuţi 
în Statele Unite sau nu) erau priviţi drept adevărate modele, articolele serioase 
de modă din presa autohtonă se întorceau mereu spre perspectiva pariziană. 

Una dintre sursele cele mai transparente de informaţii despre viața mondenă 
a Bucureștiului interbelic o reprezintă cotidianul „Le Moment”, publicat exclusiv 
în franceză și descris ca un ziar ilustrat dedicat ştirilor politice, economice și 
sociale, adresat bucureştenilor. Pe lângă descrierile evenimentelor mondene din 
capitală, care puteau fi găsite şi în rubrici detaliate dedicate acestor subiecte în 
publicaţii de circulaţie naţională, cum ar fi „Adevărul”, „Le Moment” oferea 
pagini întregi de fotografii realizate la astfel de evenimente. 

Datorită caracterului volatil al modernismului, mai ales în legătură cu 
noţiunea de femeie nouă, în paralel cu popularitatea ideilor legate de biopo- 
litică, înțeleasă ca igienă socială, un număr mare de entități politice sau culturale 
au încercat să redirecţioneze cursul spre un rezultat satisfăcător dintr-o perspec- 
tivă a selecţiei sociale. În acest context, reinventarea balului debutantelor ca 
eveniment bazat pe principii capitaliste și aparent progresive a reprezentat un 


3 Marcus Banks, Visual Methods in Social Research, Londra, Thousand Oaks, CA şi New 
Delhi, Sage, 2001, pp. 9-10. 

motor important în implementarea unor ideologii estetice și biologice aparent 
nevinovate. Astfel, începutul de secol XX este martorul unei pleiade de con- 
cursuri de frumusețe dedicate tuturor categoriilor sociale, speciilor și genurilor, 
de la bebeluși la domnișoare, doamne, funcţionare, domni sau animale de 
companie. Astfel de concursuri, mai ales cele de Miss, au câștigat o enormă 
popularitate în România către sfârşitul anilor '20 și mijlocul deceniului următor, 
cel mai recognoscibil fiind Miss România. De fapt, în acea perioadă au existat 
două Miss România „oficiale”, unul organizat de „Realitatea Ilustrată”, celălalt 
de „llustrațiunea Română”, fiecare afiliat unui alt mare concurs Miss Univers. 
Niciunul dintre aceste concursuri nu recunoștea existența evenimentului 
corespondent. Multe dintre câștigătoarele titlului de Miss România au avut 
realizări importante în arte, literatură sau în lumea academică, dar în multe 
cazuri biograțiile nu mai menţionează faptul că au fost regine ale trumuseţii în 
tinerețe. Un exemplu pertinent ar fi Erastia Peretz, născută chiar în 1914 la laşi, 
Miss România 1931 pentru „Realitatea Ilustrată”, scriitoare, soţia actorului 
Septimiu Sever, care a compus un număr mare de librete și versuri, creditată sub 
numele de Erastia Sever, până a fugit din ţară, întâi la Paris, apoi în Canada. 
Legătura dintre modă și artă a fost creată chiar din interiorul lumii artelor 
plastice. Artista, creatoarea de modă şi co-fondatoarea Orfismului în pictură, 
Sonia Delaunay (1885, Hradizk, Ucraina—1979, Paris), alături de soțul și 
partenerul său, pictorul Robert Delaunay (1885, Paris — 1941, Montpellier), a 
fost o foarte bună prietenă a poetului avangardist Tristan Tzara (1896, 
Moinești — 1963, Paris), de pe vremea când acesta mai era cunoscut drept 
Samuel Rosenstock? sau S. Samyro pe când publica în revista „Simbolul"19. Dintre 
numeroasele costume create pentru spectacolele lui Tzara sau inspirate din 
elemente din poezia sa, o colaborare relevantă, atât pentru modă cât şi pentru 
cultură, este cea pentru un număr mare de spectacole unice sau producţii 
cinematografice, inclusiv diferite variante ale Le coeur ă barbe şi Le coeur ă gaz. 
Tzara a apelat la Sonia pentru costume și decoruri, iar interpretă principală a fost 
aleasă, după multe insistenţe din partea poetului, dansatoarea Lizica Codreanu 
(1901, Bucureşti — 1993, Louveciennes, Franţa)!!. Deși a început în lumea bale- 
tului și dansului modern, Lizica a intrat în contact cu marii artiști contemporani 


* Axel Madsen, Sonia Delaunay: Artist of the Lost Generation, New York, Open Road 
Media, 2015, p. 14. 

1 on Pop, op. cit., p. 37. 

1 Doina Lemny, Lizica Codreanu: o dansatoare româncă în avangarda parizană, 
București, Vellant, 2012. 

prin sora sa, artista Irina Codreanu (1896, București — 1985 Nogent-sur-Marne, 
Franţa). A devenit una dintre muzele lui Constantin Brâncuși (1876, Hobiţa — 1957, 
Paris), care i-a și creat un costum pentru un spectacol pe coloana sonoră a 
Gymnopediilor lui Erik Satie, inspirat fiind de estetica mișcărilor dansatoarei. 
Ideea principală a fost jocul de linii, realizat printr-un costum din bucăţi de pânze 
în dungi, prinse cu ace de siguranţă!?, ceea ce ar putea aduce ideea de modă 
subversivă mai aproape de zilele noastre, prin conexiunea cu metodele similare 
de conectare a materialelor din cultura punk, întâi din nevoie, apoi, ca orice 
modă, din emulaţie. Lizica era manifestarea fizică a filosofiei estetice brâncu- 
șiene, ceea ce i-a mărit valoarea de muză și sursă de inspiraţie artistică în opera 
ulterioară a lui Brâncuși: 

De altfel, pentru sculptor, Lizica — sau Țiganca, cum o poreclea el priete- 
nește —, prin mișcările ei, când unduitoare, când sacadate, se integra perfect 
în ansamblul sculpturilor sale și crea prin acest costum o notă de noutate 
printre formele ovale la care lucra sculptorul!?. 

Deşi nu se poate vorbi de un adevărat moment cinematic al modei:“, ecranele 
din România au prezentat un număr de formatoare de opinie, de stil şi eleganță 
internaţionale, originare din România, dar şi staruri din tânăra industrie cine- 
matografică din România, ca, de exemplu, Sevastia Popescu, Mia Teodorescu, 
Lily Flohr, Elvira Godeanu, Marieta Sadoveanu, Camelia Mihail și cunoscuta 
balerină Elena Prodanovici-Bulandra. Dintre actrițele care și-au desăvârșit 
cariera în străinătate cele mai cunoscute au fost Maria Ventura, Emmy Lynn, 
Pola Illery, Brânduşa Grozăvescu, Alice Cocea, Jenny Holt, Elvira Popescu, Elizza 
La Porta ori Lisete Verea. Unele din sus-menţionatele staruri au debutat ca 
actrițe de scenă și ulterior au trecut în faţa ecranului, dar au existat și cazuri ale 
unor foste câștigătoare de concursuri de frumuseţe cărora acest lucru le-a 
facilitat calea către o carieră de cinema”. Într-un interviu din 1929 acordat 
revistei „Realitatea ltustrată” în contextul promovării primului concurs Miss 
România, deja celebra Pola Illery (1909, Corabia — 1993, Palos Verdes Cstates, 
California, SUA) recunoștea deschis că s-a lansat după un astfel de concurs și 
aprecia faptul că astfel de evenimente sunt un mod ideal de propagandă 


12 Ibidem, p. 35. 

* Jbidem. 

14 Pamela Church-Gibson, New Stars, New Fashion and the Female Audience: Cinema, 
Consumption and Cities 1953-1966, în Christopher Breward, David Gilbert (coord.), 
Cultures of Consumption, Oxford and New York, Berg, 2006, p. 90. 

15 jean Mihail, Filmul românesc de altădată, București, Minerva, 1967, p. 162. 

naţională!€. Pola IIl&ry a fost numele de scenă al Paulei Iliescu, inspirat după o 
altă mare stea de origine est-europeană, Pola Negri. Scriind către sfârșitul anilor 
50, regizorul Jean Mihail (1896-1963) considera că aceasta va rămâne în istoria 
cinematografiei nu atât prin talentul său, ci datorită participării sale în varianta 
românească a filmului colectiv Parada Paramount”. 

Alice Cocea (1899, Sinaia — 1970, Boulogne-Billancourt, Franţa) a fost sora 
jurnalistului, scriitorului, criticului și activistului politic de stânga N.D. Cocea 
(1880, Bârlad — 1949, Sighişoara), tatăl actriţelor Dina (1912, Bucureşti — 2008, 
București) și Tanţi Cocea (1909, București — 1990, București). Alice debutase ca 
actriță încă din 1917, după absolvirea Conservatorului din Paris. A avut o carieră 
fructuoasă în Paris pe scena teatrului Maturins, dar a și primit roluri principale 
într-un mare număr de filme și a colaborat cu nume mari ca Maurice Chevalier 
sau Jean Cocteau, care avea o strânsă relaţie profesională şi cu Elvira Popescu 
(1894, București — 1993, Paris) și una de prietenie cu Martha Bibescu. Deși puţin 
cunoscută în România, chiar viața lui Alice Cocea este demnă de un film plin de 
glorie și glamour de cinema, cuprinzând povești pasionale de dragoste, 
presărate cu scandaluri și sinuciderea cel puţin a unuia dintre pretendenții săi. 
De asemenea, în febra pedepsirii colaboraţionismului din timpul ocupaţiei 
naziste, actrița a ajuns printre acuzate, alături de Coco Chanel, care a decis să 
părăsească Parisul pentru câţiva ani, pentru ca apoi să se întoarcă triumfal cu o 
nouă colecţie în anii '50. Alice a rămas în Franţa, dar și-a schimbat cariera, 
rămânând totuși în lumea artistică, ca pictoriță'5. Numele ei apare frecvent în 
presa interbelică din Franţa, dar și de-a lungul Americii de Sud, nu atât datorită 
ultimei pelicule în care a jucat, cât vieţii sale personale. Legătura sa directă cu 
moda a fost colaborarea sa cu faimosul creator de haute couture spaniol 
Cristobal Balenciaga (1895, Getaria, Gipuzkoa, Spania — 1972, Xăbia, Spania). 
Acesta nu numai că i-a creat costumele de scenă, dar a folosit-o și ca model în 
reclamele pentru parfumul Nelombo alături de actriţa franceză Gaby Morlay. 


1 H. Doru, O româncă pe firmamentul ecranului, în „Realitatea lustrată”, nr. IV, 159, 13 
februarie 1930, p.4. 

17 Jean Mihail, op. cit., p. 161. 

15 Vezi George Marcu şi Rodica Ilinca, Enciclopedia personalităţilor feminine din 
România, Bucureşti, Meronia, 2012, p. 97, și Sultana Craia, Francofonie și francofilie la 
români, București, Demiurg, 1995, p. 94. 

Alice a mai apărut și în afişele promoţionale pentru pălăriile Agnes Mode sau 
pentru produsul Lotion Garnier!?. 

Deși numele Elvirei Popescu apare de sute de ori, în diverse ipostaze, în 
publicaţiile de specialitate și în cele dedicate modei și eleganței, diferenţa o face 
modalitatea în care s-a gestionat această prezenţă. Ascensiunea Elvirei ca icoană 
a modei pariziene și, deşi avea un accent românesc puternic, ca una dintre 
actrițele care întruchipau etalonul pariziencei ideale s-a bazat tocmai pe această 
stricteţe a comportamentului; oricât de controversate ar fi fost rolurile alese, 
actrița în viaţa de zi cu zi era o doamnă mai mult decât respectabilă. Chiar Mihail 
Sebastian o lăudase într-o însemnare a jurnalului său din 1928, pe când încă juca 
pe scena bucureșteană, pentru faptul că talentul său de comediană era 
încununat de o înțelegere profundă a prezenţei scenice printr-un control mental 
şi fizic al imagi 


sale*, Faptul că în palmaresul său există două acordări ale 
Legiunii de Onoare Franceze, un premiu Moliăre de la Asociaţia Actorilor 
Francezi, dar și numirea sa ca membru de onoare al Academiei Române din 1993 
întăreşte permanenţa renumelui său şi în ziua de azi, atât în România, cât și în 
Franţa”. 

În schimb, Alice Cocea a căzut în uitare tocmai din cauza faptului că nu a 
separat melodrama filmului de realitatea reprezentării în fața unui public 
întotdeauna în căutare de senzațional și de noutate, dar cu o memorie scurtă şi 
nemiloasă. Totuși există biografi, precum Gerard Damion, autor ambasador al 
platformei de lectură gratuită a textelor francofone Edition999, care subliniază 
faptul că acest con de umbră este nemeritat. Deși Alice a înţeles că nu mai era 
dorită și şi-a trăit ultimii ani în linişte, departe de tumultul parizian, Damion 
propune reabilitarea postumă a actriței. Faptul că aceasta nu este menţionată 
alături de marile comediene ale secolului al douăzecilea este „o mare 
neînțelegere, o nedrepiate”. Damion concluzionează că tocmai personalitatea 
sa ieșită din comun și tăria sa de caracter o fac demnă pe Alice Cocea de areintra 
în memoria populară (franceză)?. 


1 Gerard Damion, Alice Cocea (1899-1970) de la glvire ă Voubii, versiune corectată, 
Edition399, 31 iulie 2017 (accesat 1 noiembrie 2018), https://www.edition999.info/ 
Alice-Cocea-1899-1970-de-la-gloire.htmli, p. 24. 

2 Mihail Sebastian, Jurnal II. Jurnal indirect: 1926-1945, Teșu Solomovici (coord.), 
Bucureşti, Editura Teşu, 2011, pp. 64-65. 

2 George Marcu şi Rodica Ilinca, op. cit., pp. 238-239. 

22 Gerard Damion, op. cit., p. 83. 


159 


ACTELE UNIRII 


După ce mai-marii studiourilor cinematografice, atât din Hollywood, cât şi din 
Europa, mai ales din Paris, au realizat importanța socială a modei și felul în care 
aceasta poate fi folosită pentru a influenţa masele, costumul de film a început 
să fie tratat cu seriozitate. În cazul Parisului mai exista şi aspectul mândriei de a 
fi punctul central al modei și eleganței mondiale, ceea ce a impulsionat reali- 
zatorii de film să folosească aspectul starurilor pentru acest scop. Faptul că 
actorii, şi mai ales actrițele, au început să colaboreze strâns cu mari creatori de 
modă a marcat începutul industriei de costum de cinema, unde conta de cele 
mai multe ori cine va purta acea ţinută în faţa ecranului. Alice Cocea, Elvira 
Popescu sau Pola Ill&ry au devenit astfel adevărate icoane ale modei. De 
exemplu, Elvira Popescu avea propria sa creatoare, Marcelle Dormoy, pentru 
filme și în viaţa de zi cu zi, deși în 1938 revista „La cin&matographie” menţiona 
că Popescu avea designeri pentru fiecare tip de ţinută. Întrebată în același 
număr dacă preferă să îmbrace vedete sau actrițe debutante, Dormoy a răspuns 
că ea lucra pentru actrițe precum Elvira, motivând sincer că, deşi relaţia lor era 
extrem de armonioasă și productivă estetic, cel mai important aspect este faptul 
că Popescu o plătea regește??. 

Legătura filmului cu arta plastică devenise şi ea foarte strânsă. Către sfârşitul 
deceniului al doilea, artiști de renume, inclusiv soţii Delaunay, deja creaseră 
costume pentru mari filme franceze. Dintre acestea de menţionat sunt Le 
Vergige, regizat de Marcel L'Herbier, dar mai ales, în contextul acestei lucrări, 
P'tit Parigot, film regizat de Ren€ Le Somptier și având-o în distribuţie pe Lizica 
Codreanu, pentru care Sonia crease, ca dovadă vie a talentului său, „un costum 
modern de «pierrot», cu fulgere multicolore şi un guler larg realizat din cercuri 
de pânză suprapuse”?5.De-a lungul carierei sale ca dansatoare, Lizica a rămas 
foarte activă pe scenele publice și private ale modernit: pariziene și 


internaționale, participând atât la evenimente pentru publicul larg, cât și la 
petreceri exclusive. După ce starea sănătăţii sale nu i-a mai permis să-şi continue 
viața de dansatoare, și-a pus în aplicare experienţa și cunoștințele câștigate în 
Asia, unde petrecuse câțiva ani alături de soţul său, şi a deschis primul studio de 
hatha yoga din Paris. Din acest punct de vedere, Lizica a devenit, dintr-o muză și 


2 G.Turquan, Paris habille Hollywood, în „La cin&matographie frangaise”, Paris. 
nr. 1035, septembrie-decembrie 1938, p. 128. 

2 Anonim, Mme Marcelle Dormoy, în „La cinematographie frangaise”, Paris. nr. 1035, 
septembrie-decembrie 1933, p. 39. 

25 Suzanne Lussier, Art Deco Fashion, Londra, V&A Publishing, 2009, p. 89. 

interpretă a viziunii artistice, o adevărată pionieră, mai ales în contextul 
popularității crescânde a ideii de frumuseţe prin sănătate. 

Influenţa românească în moda pariziană, deși relativ necunoscută, s-a extins 
dincolo de practica și folosirea unor anumite surse sau creații. Prințesa Martha 
Bibescu a fost descrisă, datorită cercurilor pe care le frecventa din vechea și 
noua ordine politică, socială și economică mondială, ca „ultimul martor al 
penultimei Europe”2. Totuși, cercetători precum istoricul și genealogul Mihai 
Dim. Sturdza au subliniat complexitatea impactului pe care l-a avut aceasta atât 
în lumea contemporană ei, cât şi pentru istorie în general. Pe lângă faptul că în 
anturajul său obișnuit se puteau întâlni personaje ca Marcel Proust, Paul Claudel 
sau abatele Mugnier, alături de nume importante din politica și cultura interbe- 
lică, ea a reprezentat pentru Sturdza „o oglindă a istoriei” fie și numai prin 
moștenirea sa genetică ce se întindea pe un larg teritoriu geografic și Istoric*”?. 

în plus, Martha Bibescu a fost în sine o icoană a modei, dar a fost făcut parte 
şi din grupul primilor teoreticieni ai modei, în înţelesul său modern. Ea avea o 
rubrică în prestigiosul „Vogue” Paris, publicând în fiecare număr câte un 
editorial în formă de eseu, pe teme legate de lumea modei, reprezentanții săi 
de seamă, stiluri și interpretări ale evenimentelor și personajelor implicate. 
Aceste articole au fost adunate într-un volum intitulat Noblesse de robe, publicat 
de editura pariziană Grasset, cu numeroase ediţii ulterioare?%.Deşi puţin menţio- 
nat (chiar și una dintre biografiile de referință ale prințesei Bibescu, cea scrisă 
de Christine Sutherland, îl menţionează în treacăt, sub titlul eronat și emina- 
mente neexplicat de Noblesse oblige?*), receptarea sa în momentul publicării a 
fost mai mult decât entuziastă. După cum a remarcat istoricul de modă Ulrich 
Lehmann, chiar și recenzia publicată în ziarul „Le Temps” a fost așezată între 
două articole ce reflectau teme importante în politica externă, unul despre vizita 
ministrului Germaniei în Franța, celălalt despre părerile anti-război ale 
preşedintelui american Calvin Coolidge*%. Acest lucru demonstrează importanța 
acordată Marthei Bibescu în cultură şi politică, chiar atunci când se referea la 


5 Mihai Dim. Sturdza, Aristocrați români în lumea lui Proust: Anton Bibescu, Martha 
Bibescu, Anna de Noailles, Elena Bibescu, București, Humanitas, 2016, p. 101. 

2 ibidemn, pp. 101-102. 

2% Ulrich Lehmann, introduction to Excerpts from “Noblesse de Robe', în „Art în 
Translation”, vol. 7, nr. 2, 2015, p. 245. 

2 Christine Sutherland, Enchontress: Marthe Bibesco and Her World / Fermecătoorea: 
Martha Bibescu şi lumea ei, London, Johm Murray, 1997, p. 185. 

* Ulrich Lehmann, op. cit., p. 245. 

subiecte considerate de interes feminin. În acest fel se valida și moda ca expresie 
artistică demnă de atenţia elitelor intelectuale. Astfel, prințesa Bibescu a fost 
mereu conștientă de impactul său puternic și nu a ezitat să sublinieze acest lucru 
atunci când se ivea ocazia. Scrierile ei, mai ales în domeniul modei, au influențat 
printr-un feminism elitist înfățișarea femeilor, sub egida ideii de artă pentru 
artă, o estetică cu propriile sale reguli ale discursului, creată de femei pentru 
femei. Ea s-a folosit deci și de autoritatea clasei sale sociale, pe lângă cea 
intelectuală“. 

Pe lângă faptul că ar putea fi văzut ca un text de referință pentru cultura și 
stilul parizian de la începutul secolului al douăzecilea, Noblesse de robe este și 
un ingenios joc de cuvinte: robese poate traduce ca rochie, dar și ca robă. Mai 
exact, titlul poate fi interpretat istoric drept o aluzie la aristocrația juridică, în 
contrast cu cea militară sau ereditară, a vechiului regim monarhic francez, 
relevantă și datorită arborelui genealogic al autoarei. A doua perspectivă descrie 
moda ca o formă a artei înalte, demnă de o investigare serioasă. Această idee i 
s-a relevat prințesei Bibescu în urma a două vizite pe care le efectuase. Prima a 
fost la o expoziţie londoneză intitulată Păpușile franceze ale modei, în care s-au 
etalat păpuşi de lemn ce fuseseră aduse din Franța în secolul al XVII-lea. Acestea, 
continuă autoarea, se pare că au transportat moda franceză în Anglia în același 
timp în care Ludovic al XIV-lea şi Wilhelm de Orania se luptau pe mare. A doua a 
fost un tur al atelierului lui Coco Chanel din Place Vendâme, în plină creaţie. 
Mademoiselle, după cum a numit-o în introducere, o refuzase categoric la 
început, din nevoia imperioasă de a păstra secretul colecţiei sale înaintea 
lansării, dar prințesa a reușit să obțină o scrisoare, pe care, după spusele sale, o 
putea folosi ca să deschidă orice ușă, inclusiv cea a aprigei Domnișoare 
Observând-o pe Chanel în elementul ei și autoritatea pe care o emana din 
interior şi asupra tuturor din anturajul său, Bibescu a intuit că o asemenea 
creatoare de modă, mai ales cu titlul francez de couturiere, reprezintă o nouă 
formă de regalitate. Aceasta ar înlocui noblețea ereditară sau datorată poziţiei 
cu noblețea hainei, înțeleasă ca apogeu al inspiraţiei artistice. În plus, ideea de 
regină a castelului se va putea aplica şi în casele de modă. Mai mult, poziţia de 
conducătoare, acum şi creatoare, poate fi asemănată cu ierarhia și dinamica 
unei nave militare, în care marinarii care acum poartă uniforme din crâpe de 
chine apără secretul planurilor de bătălie ale căpitanului. Creativitatea lui Coco 
Chanel îi acordă în consecinţă rang de nobleţe asupra personalului său și a 


* Ibidem. 

clientelei loiale, datorită calității originale a producţiei sale creatoare. În acest 
fel, Bibescu îl citează pe Nietzsche, care și-a exprimat dorinţa de a cunoaşte 
femei creatoare de vise, și nu de copii. Creatoarea de modă devine o relevare 
impozantă a acestui ideal: 


Iat-o, femeia care furnizează vise, pentru că ea îmbracă realită! 
iat-o, îmbrăcată sever, stând ca un comandor în camera sa de 
control. Faţa sa poartă urmele oboselii nobile care se aşază pe aceia 
cu autoritate, şi vorbeşte cu claritatea celor obişnuiţi să dea ordine. 
L- 

în prezenţa cuiva care are o asemenea putere, și peste aproape tot 
globul, vechea expresie franceză Noblesse de robe primește pentru 
mine un nou înțeles. S-a născut o altă bancă judiciară. Și dacă 
Mademoiselle are nevoie de înaintași, nu poate să și le asume pe 
acele mândre păpușele din vitrinele muzeului din Londra, pentru a 
perpetua faptele predecesoarelor sale? Nu este ea descendenta 
acelor Darmes de Nouveaui€ care au trecut Mâneca în 1675 şi au forţat 
tunurile flotei engleze să tacă?2. 


După acest moment, prințesa a păstrat o legătură strânsă cu Coco Chanel, 
care i-a creat o largă gamă de ţinute, de la haine de zi, de călătorie cu avionul, 
la rochii elegante în simplitatea lor, ce o ajutau pe Martha Bibescu să eclipseze 
până și feţele regale. Astfel Bibescu s-a alăturat unei clientele prestigioase care 
frecventa des casa Chanel și care o includea pe compatrioata și verișoara sa prin 
alianţă, ilustra scriitoare, publicistă, dar mai ales poetesă Anna de Noailles? 
(1876, Paris — 1933, Paris), membră atât a Academiilor Franceză și Română, cât 
şi prima femeie admisă în Academia Belgiană, în fotoliul 33, ulterior ocupat de 
romanciera franceză Colette şi de poetul, dramaturgul și regizorul Jean Cocteau, 
de asemenea și prima femeie distinsă cu Legiunea de Onoare Franceză. O 
clientă veche era şi baroneasa Diane de Rothschild, care o transformase înainte 
de Marele Război pe Chanel dintr-o croitoreasă obișnuită într-o adevărată 
personalitate, în momentul unui conflict major cu un alt mare creator de modă 
al vremii, Paul Poiret, atunci când baroneasa a decis să se răzbune pe acesta prin 


*2 Martha Bibescu, Noblesse de robe, Paris, Bernard Grasset, 1928, p. 18. 

33 Axei Madsen, Chanel: A W/oman of Her Own, New York, H. Holt, 1990, p. 129. 
* jbidem, p. 131. 

35 Vezi George Marcu și Rodica Ilinca, op. cit., pp. 62-64. 

a-l distruge cu orice preţ”. Eseurile din Noblesse de robe se mai referă la Chanel, 
dar ascunsă sub alte pseudonime. În afară de Gabrielle, geniul accesoriilor, care 
poate să fie o trimitere explicită la prenumele mai puțin cunoscut al lui Chanel, 
este sigur că a denumit-o și Tote, ilustra creatoare de modă. Pentru Bibescu, 
Tote era o adevărată „forță a modei”*, o puternică influenţă egalizatoare socială 
și culturală. Influența acestei „puternice autocrate a internaţionalei a treispre- 
zecea a modei”*, în ciuda originii sale umile, se baza pe faptul că se dedica 
mereu aducerii de idei noi, „abandonării unui adevăr pentru altul care este și 


mai aievea”*?, printr-un efort permanent de a-și exercita puterea asupra tuturor 
femeilor: 


Datorită ei ideea apropierii dintre popoare a realizat unele progrese 
vizibile in ultima vreme. Toate femeile care poartă prin modă trico- 
tajele lui Tote, floarea sa, rochia sa sau fularul său dungat, au pere- 
chile lor, și îşi recunosc egalele, în New York, la Londra, în Roma, în 
Buenos Aires. În măsura în care termenul de „religie” implică o 
legătură, eşarfa bicoloră a Totei le face coreligionare. [...] Strada din 
Paris unde străluceşte sigla sa, două silabe care sunt suficiente, este 
aceea unde o călătoare, sosită din Argentina, va recunoaşte de la 
început numele. Și pot spune, fără a fi înțeleasă prea greşit, dacă pri- 
vim mapamondul, că civ 


a se naşte acolo unde începe clientela 


Totei, şi se încheie cu aceasta. Produsul pe care îl dă în schimbul 
celor mai frumoase valute ale lumii, ce ar putea fi, daca nu inteli- 
genţa sai? 


În aceeași manieră în care Bucureștiul s-a reinventat printr-un sistem 
capitalist aparent înfloritor, renunțând pe cât posibil la toate aranjamentele și 
societăţile tradiționale, lumea sa artistică și culturală a cercetat idei la fel de 
revoluţionare. Cu personalități din România care au ajuns nume importante în 
modernismul din România şi Franţa, mai ales în avangardă, se poate trasa o 
conexiune vizibilă, dar subtilă, pentru a picta un portret coerent al secolului 
al XX-lea. Francofonia asumată căpăta uneori forma unei francofilii exagerate. 
Aceasta — care în cazul unor personalități care s-au dedicat aproape emina- 


3 Axel Madsen, Chanel, p. 73. 

2 Martha Bibescu, op. cit., p. 195. 
3 Ibidem, p. 202. 

3 Ibidem, p. 205. 

9 Ibidem, pp. 196-197. 

mente Franței, ca Anna de Noaillesti, le-a accentuat în realitate imaginea de 
străini — s-a bazat pe un sentiment de fraternitate ce a generat o relaţie specială 
și complexă între București și Paris. Parisul începutul de secol XX a reprezentat 
o lumină ce atrăgea inteligențele creatoare din întreaga Europă, dar mai ales din 
spaţiile ce se legaseră afectiv de Franţa pornind de la o motivație total diferită 
de cea a teritoriilor străine administrate de francezi și de alte mari spaţii de artă 
și cultură: 


Dintre toate modelele artistice pe care le puteau alege la un moment 
dat, românii le-au preferat pe cele franceze. S-a spus că din spirit de 
imitație, dar tot astfel se puteau imita şi după alte modele. Opţiunea 
venea dintr-o afinitate care nu se poate explica numai prin prestigiul 
culturii tranceze — căci Europa a mai produs şi alte mari culturi. 
Românii au avut un sentiment mai special, al înrudirii cu Franţa, de 
care multă vreme nu s-au putut despărţi, şi-au modelat identitatea 
modernă în acord cu acest sentiment şi au interpretat noțiunea de 
fraternite, conținută în deviza revoluţiei franceze, ca fiind referitoare 
și la ei. Gusturile lor înclinau în mod spontan către ceea ce era 
francez, poate pentru că, pe fondul latinităţii, li se potrivea cel mai 
bine. 


Această atracție magnetică se adaugă deci ideii de „spirit parizian”, perceput 
ca sursă originală de creativitate, care a făcut din Paris capitala internaţională a 
modei, și nu doar centrul modei francezeY?. Deși această atracţie a rămas 
prezentă în sufletul românilor care au studiat sau au activat în Parisul interbelic, 
nu se poate vorbi doar de o simplă emulaţie și de o expresie estetică și literară 
cu accent francez. Româi şi, în cazul lucrării de faţă, mai ales femeile care au 
marcat moda pariziană direct sau indirect —au adăugat o dimensiune activă a 
exteriorizării de sine, cu toate fațetele sale. Astfel, artele plastice, care 
reprezintă un exemplu complex, ilustrat aici de Constantin Brâncuși și Robert 
Delaunay, se extind către modă și artele decorative populare prin opera Soniei 
Delaunay. Cu ajutorul ei, curente artistice precum Orfismul au supraviețuit 
pierderii favorului în lumea artistică. Lizica Codreanu devine o legătură directă 
între toate aceste aspecte, ca o interpretă însărcinată să transforme vizualul 


“ Mihai Dimitrie Sturdza, op. cit., p. 144. 

“2 Sultana Craia, op. cit., p. 96. 

+3 Agnăs Rocamora, Paris, Capitole de la Mode: Representing the Fashion City in the 
Media, în Christopher Breward, David Gilbert (coord.), op. cit., p. 45. 

static în mişcare. Mai mult, Tristan Tzara adaugă dansului ei o dimensiune 
verbală. Industria cinematografică a constituit legătura logică dintre artele 
plastice și interpretarea scenică. Prin aceasta imaginea s-a întregit cu un farmec 
de film adresat unui public mult mai larg, mai puţin pretenţios decât era obiș- 
nuit. Creatorii de modă și scriitorii care în mod normal evitau mediile burgheze 
au început să colaboreze cu producătorii de cinema, ceea ce le-a făcut prestigiul 
cunoscut maselor. 

Deși aparent nu se cunoșteau, Elvira Popescu, Alice Cocea și Martha Bibescu 
deveniseră icoane ale modei pariziene, Elvira și Alice prin ţinutele purtate, iar 
Martha atât prin stil, cât și prin scrierile sale. Chiar daca influenţa lor nu pare 
atât de puternică în România din acest punct de vedere, ele au influenţat 
indirect moda românească prin legătura lor directă cu eleganța pariziană. Acest 
lucru desăvârșește cercul reprezentării vizuale și textuale, într-o relație simul- 
tană dintre anturaje variate, la fel de vie ca o rochie simultană desenată de Sonia 
Delaunay. Pentru că spectacolele avangardiste erau de multe ori legate de un 
anumit context sau idee, s-a creat nevoia de a lăsa urme vizuale, static sau în 
mișcare, ceea ce s-a adăugat deja popularei industrii fotografice amatoare, 
artistice și profesionale din România. 

Anexe 


„Garden party” al „Asociaţiei de Înalte Finanţe și Industrie”. 
Premiul „Jockey Club” din Băneasa“. 


*% „Le Moment”, nr. 694, 16 Iunie 1937, p. 8. 

Perle de Paris 


este o apă de Colonia pură, 
concentrată și discret parfumată... 


EN'TRU femeile elegante, apa de 


Colonia eate tot atât de necesată 
ca şi săpunul şi apa. Mai cu seamă 
în timpul verei, ea este nu numai cel 
mai bun mijloc de curățire a pielei, dar 
reacţionează puternie contra transpita» 
gici, una din cele mai înverşunate ad. 
vecaare ale fareecului feminint 


Apele de Colonia 


n flacoane sigilate la ocaloș 
și Colonia varoata. Fabrica 
sa dar înlaturi dela 
nielun sacrijielu pentru 
ca jlecare cumpărătne 
să fie muhumitde p o. 
duaeleaole. Ocomandă 
!mportaniă de iacoana 
simple, peenite Jabricit 
32 vândă produacle 
sole înflucoane sigilate la acetap 
peef ca și Colonia vărsată. 


aux de Cologne 


Jockey Ciub- Perle de Paris- 


Rouac et Moir- 


Perle de Paris ve gisește pe masa de 
toaletă a doamneloe care. înteebuin» 
ează tot ce e mai bun. Preparat din 
alcool de prima calitate, acest produs 
ai Purfumeriei Lady are un parfum 
muav,îndicat mai cu seamă pentru per 
soanale blonde. Cereţi un [flacon la e 
zice farmacie aau droguerie, 


se păsate acum 
rap ca 
dy au 


Parisienne dichilces par 


15,„Gazeta Noastră Ilustrată”, nr. 213. 6 august 1931. p. 25. 

Ciăiți UN CATALOO ORATUIT 
EDITURA MORAVETZ, TIMIȘOARA 


i Moda Parisiană 


Cata Vleteriei Na. 47 


ROCHI- _ MANTOURI 
Pardesluri, Rochi de aprăo-midi şi de seară 
Uiimte creoriani dela cele mat mori case pertsteae 


==, Sata și de comanda ac 
rca cumuri pentr Beast in Pretac ee execut n 38 ere 
refuri rexonabia, 


E 


PARISUL: 


po pci Se d 


| 


“€ „lustraţiunea Română”, nr. VII. 39. 23 septembrie 1936. p. 18. 
7,Realitatea Ilustrată”, nr. 17. 20 aprilie 1929. p. 20. 
5, Gazeta Noastră Ilustrată”, nr. 178, 11 decembrie 1930, p. 9. 

Articol de modă dintr-un număr al revistei Mariana 
dedicat „prietenei noastre, femeia francez: 


49. 


mini ie ERE 
Allo! Alo! Aci Parisul!s0 
+9 Anette Sauger, Să ne gândim la zilele însorite, în „Mariana”, nr. 9, 1 decembrie 1939, 


p.20. 
s0,llustraţiunea Română”, nr. VI, 3, 10 ianuarie 1934, p. 16. 

m îm dea arse atezari 


Pra România, 1931“ 


Lizica interpretând Gymnopediile lui Erik Satie. 
Costumul confecţionat de Constantin Brâncuși*?. 


S: („Fotoglob” — |. Barasch), „Realitatea ilustrată”, nr. 220, 11 iunie 1931, coperta şi p.5. 
5? Doina Lemny. op. cit., fără pagină. 

Lizica dansând în atelierul Soniei Delaunay. 
Pe fundal un colaj realizat de artistă. 


ZI ESSE BIBESCO 
NOBLESSE | 
|DE ROBE 


PR, 


BERNARD GRASSET 


Prima pagină a ediţiei din 1928 
a Noblesse de robe de Martha Bibescu. 


52 Ibidem, fără pagină. 

Anna de Noailles, 192355. 


** Martha Bibescu, 1927. Colecţia Muzeului Amon Carter, Fort Worth, Texas. 
55 G.-L. Manuel freres. Domeniul public. 

Prânz în onoarea lui Albert Einstein. 
În față: Langevin, Einstein, Contesa de Noailles, Painlevâ55. 


Elvira Popescu a purtat această rochie fin lucrată 
în C'est un mystere, model de Marcelle Dormoy””. 


% Portret fotografic. Domeniul public. 
57 „La cin&matographie frangaise”, nr. 1070, 5 mai 1939, p. 77. 

Căsătoria lui Stanislas de la Rochefoucauld cu Domnișoara Alice Coceas*. 


58 jbidem, fără pagină. 
* Fotografie de presă, Agenţia Rol. Domeniul public. 

Domnișoara Alice Cocea“. 


5 Jacques Natanson, Le parterre des grâces feminines. En marge de: je t'attendais, în „La 
Vie Parisienne”, nr. 67.4, 26 ianuarie 1926, p. 75. 

